text: Nedrykning koster AC Horsens 10 millioner kroner
  30 maj 2013 kl. 08.04
  Fodboldklubben AC Horsens har som en direkte konsekvens af nedrykningen til 1. division nedjusteret de økonomiske forventningerne for 2013 med 10 millioner kroner.
  AC Horsens oplyser torsdag i en fondsbørsmeddelelse, at man forventer et underskud før skat på mellem 13 til 15 millioner kroner.
  AC Horsens tabte i sidste spillerunde på hjemmebane med 1-0 til de direkte bundkonkurrenter fra Brøndby.
  Nederlaget betød, at træner Johnny Mølbys mandskab sluttede under nedrykningsstregen på Superligaens 11.-plads.
  
  Bestyrelsesmedlem går efter konkurs
  I fondsbørsmeddelelsen fremgår også, at bestyrelsesmedlem, advokat Jens Glavind har ønsket at udtræde af AC Horsens' bestyrelse, hvilket bestyrelsen har valgt at efterkomme.
  Det sker efter, at Jens Glavind i forbindelse med nogle ejendoms-investeringer og finanskrisen blevet ramt økonomisk. Så meget, at han netop er gået personligt konkurs.
  